Here is a page extracted from Wikipedia that may contain CSS, HTML, and a lot of unformatted text.

Title: إنسطاڭرام
Content: إنسطاڭرام (ب ) (كيختاصروه لمغاربة بسميت إنسطا) هو سربيس و شبكة جتماعية ميريكانية ديال لمشاركة د تّصاور ؤ لڤيديوات، تابعة ل شركة ميطا (لي كانت سميتها "فيسبوك").

شّركة د إنسطاڭرام أسسها كيڤن سيسطروم، و مايك كريڭر، و بانت لمرة لّولة ف أنظمة د أي ؤ إس ف أكتوبر 2010. ف أبريل 2012 تطلقات لڤيرسيون د أندرويد، تبعاتها لڤيرسيون د دّيسكطوپ ف نونبر 2012 مع مزايا محدودة مقارنةً ب لڤيرسيونات د تّيليفون. ف يونيو 2014 خرجات أپليكاسيون د إنسطاڭرام د فاير. ف أكتوبر 2016 خرجات لڤيرسيون ديال ويندووز 10.

لخدايميا بإمكانهم تصفح محتوى لخدايميا لخرين و يقدر لواحد يتفرج ف لمحتوى لي شايع بزاف. يمكن شخص لي عجبوه تصاور د شي كونط يتابع داك لكونط. لميزة ديال لقصص مخدّمة من طاراف 500 مليون خدايمي بشكل يومي.

بعدما تّطلق ف عام 2010، حصد إنسطاڭرام شعبية كبيرة، ب مليون خدايمي مقيّد ف ضرف شهر، و 10 د لملاين خدايمي ف خلال عام، و مليار خدايمي معا حلول يونيو 2018. ف أبريل 2012، شرات شركة فيسبوك شركة إنسطاڭرام بتمن مليار دولار ميريكاني تقريباً على شكل فلوس و سطوك د لبورصة. و ف أكتوبر 2015 كتر من 40 مليون د تّصاور تنشرات على منصة إنسطاڭرام. بزاف كيشكرو ف إنسطاڭرام بعدما تبدلات لانطيرفاص د لكونط د لخدايمي، و تم تطوير سّياسة ديال لخصوصية ف لاپليكاسيون، و الرقابة على لمحتوى لي ماشي قانوني ؤلا ماشي مقبول لي كيأپلوديوه لخدايميا.

عيون كلام 

شركة ميريكانية
سيت ميريكاني
مقالات فيها مصدر و 3000 بايت